en da en da da da ro da da da sv da da en sv da en de nl da da da da da da da da nb da da da da en da fr da da en
Preisler, Juliane - Nordic Women's Literature
Forfatteren er datter af filosoffen Peter Zinkernagel og lektor Gerd Preisler, blev student i 1978 og magister i litteraturvidenskab i 1984, bl.a. på arbejder om den franske forfatter Marguerite Duras. I 1996 gift med dramatikeren Peter Asmussen.
Hendes debut i 1983 med digtsamlingen Uden blev sammen med den efterfølgende samling Ind, 1984, et vigtigt indslag i den unge 1980’er-lyrik. I 1985 udkom novellerne Standset aften, og i 1986 fulgte romanen I en anden. Barndom og pubertet udgør sammen med stærke sanseoplevelser og en følelse af indestængt vrede tilbagevendende temaer og dimensioner i forfatterskabet, der både omfatter psykologiske spændingsromaner som Dyr, 1992, der er grundlaget for Susanne Biers filmgyser Sekten, 1997, historiske romaner som Kyssemarie. En historie om Marie Grubbe, 1994, og ungdomsromaner som Zip, 1991, og Kys, 1992.
I digtsamlingerne Det tændte hus, 1987, Hun, 1990, Fuglenat, 1993, Liv, 1996, arbejder Juliane Preisler videre med sit meget skarpt belyste og samtidig altid overraskende lyriske udtryk. Med romanen Eventyr, 1997, beskriver hun et katastrofalt møde med den erotiske passion. I 1998 er udkommet romanen Glas.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Juliane Preisler udgivet digtsamlingerne Nord, 2000, Uvejr, 2002, Divadrømmende, 2006, og Drageånde, 2011.
Hun har desuden udgivet romanerne Dreng, 2003, Lyse tider, 2005, Legetøjsliv, 2007, og Privatpersoner, 2009.
Udvalgt litteratur om forfatteren
Poul Borum: "PO-e-(RO)-tik" i: Kritik nr. 66, 1984
Anne Borup og Katja Pedersen: "Fortællingens vifte" i: Anne-Marie Mai (red.): Prosa fra 80erne til 90'erne, 1993
Jane Veilbæk: "Personlig udvikling og kærlighed i Juliane Preislers ”Kysse Marie”" i: Ibid, nr. 3, 2001
… finder hjem til kroppen
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.